smcproject/ml-wiki-sentences huggingface dataset:
1897-ൽ ജനറൽ എലായ്‌ അൽഫാറോ അധികാരം പിടിച്ചെടുത്തു; 1897-ൽ നിയമാനുസൃത പ്രസിഡന്റായി അവരോധിക്കപ്പെടുകയും ചെയ്‌തു.
കത്തോലിക്കാസഭയുടെ രാഷ്‌ട്രീയസ്വാധീനം കുറയ്‌ക്കുവാൻ ഇദ്ദേഹം മുൻകൈയെടുത്തു.
1912-ൽ മൂന്നാം പ്രാവശ്യം പ്രസിഡന്റാവാൻ ശ്രമിക്കവെ ഇദ്ദേഹം കൊല്ലപ്പെട്ടു.
തുടർന്നുള്ള വർഷങ്ങളിൽ ജനാധിപത്യം നിലനിന്നുപോന്നെങ്കിലും രാഷ്‌ട്രീയ വടംവലികളും ഭരണരംഗത്തെ അനിശ്ചിതത്വവും മൂലം ഇക്വഡോറിന്‌ സാരമായ പുരോഗതിനേടാൻ സാധിച്ചില്ല.
1963-ൽ ഇക്വഡോറിൽ സൈനികവിപ്ലവത്തെത്തുടർന്ന്‌ ക്യാപ്‌റ്റൻ റാമോൺ കാസ്‌ട്രാ ജിജോൺ അധികാരത്തിലെത്തി.
1966-ൽ സൈനികമേധാവികളുടെ നിർദ്ദേശമനുസരിച്ച്‌ കമ്യൂണിസ്റ്റൊഴിച്ചുള്ള രാഷ്‌ട്രീയ കക്ഷികൾചേർന്ന്‌ ഒരു താത്‌കാലിക പ്രസിഡന്റിനെ തെരഞ്ഞെടുത്തു.
തുടർന്നു നടന്ന പൊതുതെരഞ്ഞെടുപ്പിലൂടെ ഓട്ടോ അരേസെമെനഗോമസ്‌ പ്രസിഡന്റായി.
1963-66 കാലത്തെ സൈനികഭരണം ഒഴിവാക്കിയാൽ, ഇക്വഡോറിൽ ജനാധിപത്യഭരണമാണ്‌ നിലനിന്നുപോന്നത്‌.
1968-ൽ അഞ്ചാം പ്രാവശ്യം പ്രസിഡന്റായിത്തീർന്ന വെലസ്‌കോ ഇബാറോ ശക്തമായ ഭരണം പുനഃസ്ഥാപിച്ചു.
രാഷ്‌ട്രീയസ്വാതന്ത്യ്രം നിയന്ത്രിതമായെങ്കിലും, സാമ്പത്തികസാമൂഹിക ക്ഷേമത്തെ മുൻനിർത്തിയുള്ള ധാരാളം പരിപാടികൾ നടപ്പിലാക്കുന്നതിൽ ഇദ്ദേഹം വിജയിച്ചു.
തുടർന്ന്‌ ഇബാറേയുടെ ഭരണം അധികകാലം നിലനിന്നില്ല.
1972-ൽ സൈനിക അട്ടിമറിയിലൂടെ വെലസ്‌കോ ഇബാറോയെ സ്ഥാനഭ്രഷ്‌ടനാക്കി.
പുതിയ ഭരണഘടനയനുസരിച്ച്‌ 1979 ഏ.
29-ന്‌ നടന്ന തെരഞ്ഞെടുപ്പിൽ ജെയ്‌മെ റോൾഡോസ്‌ അഗ്വിലേറ (Jaime Roldo's Aguilera) പ്രസിഡന്റായി തെരഞ്ഞെടുക്കപ്പെട്ടു.
ഒരു ദശകത്തിന്റെ ഏകാധിപത്യഭരണത്തിനുശേഷം ഭരണഘടനാപരമായി തെരഞ്ഞെടുക്കപ്പെട്ട പ്രസിഡന്റ്‌ അധികാരത്തിലെത്തി.
1981 മേയ്‌ 24-ൽ വിമാനപകടത്തിൽ കൊല്ലപ്പെടുന്നതു വരെ അദ്ദേഹം അധികാരത്തിൽ തുടർന്നു.
അന്നത്തെ വൈസ്‌പ്രസിഡന്റ്‌ ഒസ്‌വാൾഡോ ഹർത്താഡോ പ്രസിഡന്റായി സ്ഥാനമേറ്റു.
ഹർത്താഡോ ഗവൺമെന്റിന്‌ കടുത്ത പ്രതിസന്ധികൾ നേരിടേണ്ടിവന്നു.
പെറുവുമായി ദീർഘകാലമായി നിലനിന്ന അതിർത്തിത്തർക്കം മൂർധന്യത്തിലായി.
സാമ്പത്തിക പ്രതിസന്ധി ഗവൺമെന്റിനെ കുഴക്കി.
പണിമുടക്കുകളും പ്രകടനങ്ങളും സർവസാധാരണമായി.
1984-ൽ നടന്ന പ്രസിഡന്റ്‌ തെരഞ്ഞെടുപ്പിൽ ലിയോൺ ഫെബ്രസ്‌ കോർഡെറോ റിവാഡെ നീറാ (Le'on Febres Cordero Rivade neira) നേരിയ ഭൂരിപക്ഷത്തോടെ വിജയിച്ചു.
നിരവധി സാമ്പത്തിക പരിഷ്‌കാരങ്ങൾ നടപ്പിൽ വരുത്താൻ കോർഡെറോ സർക്കാരിനുകഴിഞ്ഞു.
1988-ൽ നടന്ന പ്രസിഡന്റ്‌ തെരഞ്ഞെടുപ്പിൽ റോഡ്രിഗോ ബോർജാ സെവാലോസ്‌ തെരഞ്ഞെടുക്കപ്പെട്ടു.
മനുഷ്യാവകാശ സംരക്ഷണത്തിനും വിദേശവ്യാപാരത്തിനും ബോർജാസർക്കാർ മുൻഗണന നല്‌കി.
എങ്കിലും തെറ്റായ പലനടപടികളും ബോർജാ ഗവൺമെന്റിൽ ജനങ്ങൾക്കുള്ള വിശ്വാസം നഷ്‌ടപ്പെടുത്തി.
തുടർന്ന്‌ 1992-ൽ സിക്‌സറ്റോ ഡുറാൻ ബാല്ലെൻ പ്രസിഡന്റായി.
അദ്ദേഹത്തിന്റെ ഉദാരവത്‌കരണവും സ്വകാര്യവത്‌കരണവും വൻ എതിർപ്പുകൾക്കു കാരണമായി.
തുടർന്ന്‌ 1996-2006 കാലഘട്ടത്തിൽ അധികാരമേറ്റ മൂന്നുഗവൺമെന്റുകൾക്ക്‌ കാലാവധി പൂർത്തിയാക്കാൻ കഴിഞ്ഞില്ല.
പെറുവും ഇക്വഡോറുമായുണ്ടായിരുന്ന അതിർത്തിത്തർക്കത്തിന്‌ പരിഹാരമുണ്ടായി എന്നതാണ്‌ ഈ കാലഘട്ടത്തിലെ നേട്ടം.
-ൽ നടന്ന തെരഞ്ഞെടുപ്പിൽ റാഫെൽ കോറിയ ഡെൽഗാഡെ (Rafael Correa Delgade) പ്രസിഡന്റായി.
അവലംബം പുറമെ നിന്നുള്ള കണ്ണികൾ Global Integrity Report: Ecuador Archived 2008-05-16 at the Wayback Machine .
has analysis of corruption and anti-corruption in Ecuador.
President of Ecuador (in Spanish) Chief of State and Cabinet Members Archived 2008-12-10 at the Wayback Machine .
Ecuador entry at The World Factbook Ecuador Archived 2008-06-07 at the Wayback Machine .
at UCB Libraries GovPubs ഇക്വഡോർ ഓപ്പൺ ഡയറക്റ്ററി പ്രൊജക്റ്റിൽ
ഇക്വഡോറുമായി ബന്ധപ്പെട്ട ഈ ലേഖനം അപൂർണ്ണമാണ്‌.
അർജന്റീന • ബൊളീവിയ • ബ്രസീൽ • ചിലി • കൊളംബിയ • ഇക്വഡോർ • ഫോക്ക്‌ലാന്റ് ദ്വീപുകൾ (ബ്രിട്ടന്റെ അധീശത്വത്തിൽ) • ഫ്രഞ്ച് ഗയാന (ഫ്രഞ്ച് ഭരണ പ്രദേശം) • ഗയാന • പരാഗ്വെ • പെറു • സുരിനാം • ഉറുഗ്വെ • വെനിസ്വേല കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഇക്വഡോർ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഇക്സോണാന്തേസീ ഇംഗ്ലീഷ് വിലാസം https://ml.wikipedia.org/wiki/Ixonanthaceae
സപുഷ്പികളിൽപ്പെടുന്ന ഒരു സസ്യകുടുംബമാണ് ഇക്സോണാന്തേസീ (Ixonanthaceae).
90 മീറ്റർ ഉയരത്തിൽ വളരുന്ന കുറ്റിച്ചെടികളും മരങ്ങളും ഈ സസ്യകുടുംബത്തിൽ കാണപ്പെടുന്നു.
നാലോ അഞ്ചോ ജീനസ്സുകളിലായി ഏകദേശം 30 സ്പീഷിസുകൾ ഈ സസ്യകുടുംബത്തിൽ ഉൾപ്പെടുന്നു.
മിക്ക സ്പീഷിസുകളും വലിയ ഇലകളോടുകൂടിയ നിത്യഹരിത സസ്യങ്ങളാണ്.
ഇവയുടെ ഇലകൾ ഏകാന്തരന്യാസത്തിൽ ക്രമീകരിക്കപ്പെട്ടതും ഞെട്ടോടുകൂടിയവയുമാണ്.
ചില സ്പീഷിസുകളിൽ പത്രവൃന്തത്തിന്റെ അടിയിലായി ചെറിയ ഉപപർണ്ണങ്ങൾ ഉണ്ടാകാറുണ്ട്, എന്നാൽ മറ്റു ചില സ്പീഷിസുകളിൽ ഉപപർണ്ണങ്ങൾ ഉണ്ടാകാറില്ല.
അവലംബം This Malpighiales article is a stub.
ഇക്വറ്റോറിയൽ ഗിനി ഇംഗ്ലീഷ് വിലാസം https://ml.wikipedia.org/wiki/Equatorial_Guinea ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
മദ്ധ്യ ആഫ്രിക്കയിലെ ഒരു രാജ്യമാണ് ഇക്വറ്റോറിയൽ ഗിനി (ഔദ്യോഗിക നാമം: റിപ്പബ്ലിക്ക് ഓഫ് ഇക്വറ്റോറിയൽ ഗിനി).
ആഫ്രിക്കൻ ഭൂഖണ്ഡത്തിലെ ഏറ്റവും ചെറിയ രാജ്യങ്ങളിൽ ഒന്നായ ഇക്വറ്റോറിയൽ ഗിനി മൂന്നു പ്രധാന ഭൂഭാഗങ്ങൾ ചേർന്നതാണ്: റയോ മുനി എന്ന കര പ്രദേശവും പല തുരുത്തുകളും; ബിയോകോ എന്ന ദ്വീപ് (മുൻപത്തെ പേര്: ഫെർണാൻഡോ പോ) - ഈ ദ്വീപിലാണ് ഇക്വിറ്റോറിയൽ ഗിനിയുടെ തലസ്ഥാനമായ മലാബോ (മുൻപത്തെ പേര്: സാന്റാ ഇസബെൽ) സ്ഥിതിചെയ്യുന്നത്; തെക്കേ അറ്റ്ലാന്റിക്ക് സമുദ്രത്തിലെ അന്നോബോൺ എന്ന ദ്വീപ്.
ഗിനിയുടെ അതിർത്തികൾ കാമറൂൺ (വടക്ക്), ഗാബൺ (തെക്കും കിഴക്കും), ഗിനി ഉൾക്കടൽ (പടിഞ്ഞാറ്), എന്നിവയാണ്.
ഗിനി ഉൾക്കടലിലാണ് ദ്വീപുരാജ്യമായ സാഒ റ്റോമെ പ്രിൻസിപ്പെ സ്ഥിതിചെയ്യുന്നത്.
മുൻപ് സ്പാനിഷ് ഗിനിയുടെ സ്പാനിഷ് കോളനി ആയിരുന്ന ഇക്വറ്റോറിയൽ ഗിനിയുടെ പേര് രാജ്യത്തിന്റെ ഭൂമദ്ധ്യരേഖയോടുള്ള സാമീപ്യവും ഗിനി ഉൾക്കടലിലാണ് ആ രാജ്യം എന്നതും കാണിക്കുന്നു.
ആഫ്രിക്കൻ വൻ‌കരയിൽ സ്പാനിഷ് ഔദ്യോഗികഭാഷയായി ഉള്ള ഏക രാജ്യമാണ് ഇക്വറ്റോറിയൽ ഗിനി.
(സ്പാനിഷ് ഭരണപ്രദേശങ്ങളായ കാനറി ദ്വീപുകൾ, ക്യൂട്ട ആന്റ് മെലില്ല, സ്വയം പ്രഖ്യാപിത രാജ്യം എങ്കിലും അംഗീകരിക്കപ്പെടാത്ത സഹ്രാവി അറബ് ഡെമോക്രാറ്റിക്ക് റിപ്പബ്ലിക്ക് എന്നിവയുടെയും ഔദ്യോഗിക ഭാഷ സ്പാനിഷ് ആണ്).
ജനസംഖ്യയുടെ കാര്യത്തിൽ ആഫ്രിക്കൻ ഭൂഖണ്ഡത്തിലെ ഏറ്റവും ചെറിയ രാജ്യമാണ് ഇക്വിറ്റോറിയൽ ഗിനി (വലിപ്പത്തിന്റെ കാര്യത്തിൽ സേഷെൽസ്, സാഓ റ്റോമെ ആന്റ് പ്രിൻസിപ്പെ എന്നിവ ഇക്വിറ്റോറിയൽ ഗിനിയയെക്കാൾ ചെറുതാണ്).
ആഫ്രിക്കൻ ഭൂഖണ്ഡത്തിൽ നിന്നുള്ള ഐക്യരാഷ്ട്ര സഭയിലെ ഏറ്റവും ചെറിയ രാജ്യവും ഇക്വിറ്റോറിയൽ ഗിനി ആണ്.
അടുത്തകാലത്ത് ഇവിടെ വലിയതോതിൽ എണ്ണനിക്ഷേപങ്ങൾ കണ്ടെത്തിയത് ഇക്വിറ്റോറിയൽ ഗിനിയയുടെ സാമ്പത്തിക, രാഷ്ട്രീയ സ്ഥിതിയിൽ ഗണ്യമായ മാറ്റങ്ങൾ വരുത്തുന്നുണ്ട്.
അവലംബം 1 2 ആഫ്രിക്കയിലെ രാജ്യങ്ങളും ഭരണ പ്രദേശങ്ങളും ( ഐക്യരാഷ്ട്രസഭയുടെ ഭൂവിഭജനം അനുസരിച്ച്) വടക്ക് അൾജീരിയ · ഈജിപ്ത് · ലിബിയ · മൊറോക്കൊ · സുഡാൻ · ടുണീഷ്യ · പശ്ചിമ സഹാറ · സഹ്രാവി അറബ് ഡെമോക്രാറ്റിക്ക് റിപ്പബ്ലിക്ക് പടിഞ്ഞാറ് ബെനിൻ · ബർക്കിനാ ഫാസോ · കേപ്പ് വേർഡ് · ഐവറി കോസ്റ്റ് · ഗാംബിയ · ഘാന · ഗിനിയ · ഗിനി-ബിസൗ · ലൈബീരിയ · മാലി · മൗറിത്താനിയ · നീഷർ · നൈജീരിയ · സെനഗാൾ · സീറാ ലിയോൺ · ടോഗോ മദ്ധ്യം അംഗോള · കാമറൂൺ · മദ്ധ്യ ആഫ്രിക്കൻ റിപ്പബ്ലിക്ക് · ഛാഡ് · ഡെമോക്രാറ്റിക് റിപ്പബ്ലിക്ക് ഓഫ് കോംഗോ · ഇക്ക്വിറ്റോറിയൽ ഗിനിയ · ഗാബോൺ · റിപ്പബ്ലിക്ക് ഓഫ് കോംഗോ · സാഒ ടോമെ പ്രിൻസിപ്പെ കിഴക്ക് ബുറുണ്ടി · കൊമോറോസ് · ജിബൂട്ടി · എറിട്രിയ · എത്യോപ്യ · കെനിയ · മഡഗാസ്കർ · മലാവി · മൗറീഷ്യസ് · മൊസാംബിക്ക് · റുവാണ്ട · സീഷെത്സ് · സൊമാലിയ · ടാൻസാനിയ · ഉഗാണ്ട · സാംബിയ · സിംബാബ്‌വെ · ദക്ഷിണ സുഡാൻ തെക്ക് ബോട്സ്വാന · ലെസോത്തോ · നമീബിയ · സൗത്ത് ആഫ്രിക്ക · സ്വാസിലാന്റ്
ഇക്വറ്റോറിയൽ ഗിനിയുമായി ബന്ധപ്പെട്ട ഈ ലേഖനം അപൂർണ്ണമാണ്‌.
ഇക്വിനിക്സ് ഇംഗ്ലീഷ് വിലാസം https://ml.wikipedia.org/wiki/Equinix
ഇൻറർനെറ്റ് കണക്ഷനിലും ഡാറ്റാ സെന്ററുകളിലും ശ്രദ്ധയൂന്നി കാലിഫോർണിയയിലെ റെഡ്വുഡ് സിറ്റി ആസ്ഥാനമായി പ്രവർത്തിക്കുന്ന ഒരു അമേരിക്കൻ മൾട്ടിനാഷണൽ കമ്പനിയാണ് ഇക്വിനിക്സ് .
അഞ്ച് ഭൂഖണ്ഡങ്ങളിലായി 25 രാജ്യങ്ങളിൽ 210 ഡാറ്റാ സെന്ററുകളുള്ള ആഗോള കൊളോക്കേഷൻ ഡാറ്റാ സെന്റർ മാർക്കറ്റ് ഷെയറിൽ കമ്പനി മുൻപന്തിയിലാണ്.
ടിക്കർ ചിഹ്നമായ ഇക്വിക്സിന് കീഴിൽ ഇത് നാസ്ഡാക് സ്റ്റോക്ക് എക്സ്ചേഞ്ചിൽ ലിസ്റ്റുചെയ്തിട്ടുണ്ട്, 2020 ലെ കണക്കനുസരിച്ച് ആഗോളതലത്തിൽ ഏകദേശം 8,700 ജീവനക്കാരുണ്ടായിരുന്നു.
2015 ജനുവരിയിൽ കമ്പനി ഒരു റിയൽ എസ്റ്റേറ്റ് ഇൻവെസ്റ്റ്‌മെന്റ് ട്രസ്റ്റിലേക്ക് (REIT) മാറ്റപ്പെട്ടു.
ഡിജിറ്റൽ എക്യുപ്‌മെന്റ് കോർപ്പറേഷനിലെ രണ്ട് ഫെസിലിറ്റി മാനേജർമാരായ അൽ അവേരിയും ജയ് അഡൽസണും ചേർന്നാണ് 1998 ൽ ഇക്വിനിക്സ് സ്ഥാപിച്ചത്.
പരസ്പരം മത്സരിക്കുന്ന നെറ്റ്‌വർക്കുകൾക്ക് ഡാറ്റാ ട്രാഫിക്കിനെ ബന്ധിപ്പിക്കാനും പങ്കിടാനും കഴിയുന്ന ഒരു നിഷ്പക്ഷ സ്ഥലമായി കമ്പനി അതിന്റെ ഡാറ്റാ സെന്റർ പ്ലാറ്റ്‌ഫോമിനെ പ്രോത്സാഹിപ്പിച്ചു വന്നു.
സ്ഥാപനം "നെറ്റ്‌വർക്ക് ഇഫക്റ്റ്" കാര്യമായെടുത്ത്, അതിലൂടെ ഓരോ പുതിയ ഉപഭോക്താവും അതിന്റെ പ്ലാറ്റ്‌ഫോമിലെ ആകർഷണം വിപുലമാക്കും ഇത് 2002 ൽ ഏഷ്യ-പസഫിക്, 2007 ൽ യൂറോപ്പ്, , 2011 ൽ ലാറ്റിനമേരിക്ക, 2012 ൽ മിഡിൽ ഈസ്റ്റ് എന്നിവിടങ്ങളിലേക്കും വ്യാപിച്ചു.
2018 ൽ, സ്ലഡ്ജ് എന്ന ഓൺലൈൻ പ്രസിദ്ധീകരണം ശേഖരിച്ച വിവരമനുസരിച്ച്, യുഎസ് ഏജൻസി കസ്റ്റംസ് ആൻഡ് ബോർഡർ പ്രൊട്ടക്ഷനുമായി ഇക്വിനിക്സ് മൂന്ന് കരാറുകളിൽ ഒപ്പുവെച്ചു, മൊത്തം 5 മില്യൺ ഡോളറിലധികം "ഇൻഫർമേഷൻ ടെക്നോളജി സപ്പോർട്ട് ഉപകരണങ്ങൾ" നൽകുന്നതിന്.
ഇക്വിറ്റി ക്രൗഡ് ഫണ്ടിംഗ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
നിക്ഷേപത്തിനായി സ്വകാര്യ കമ്പനി സെക്യൂരിറ്റീസ് ഓൺലൈനിലൂടെ ഒരു കൂട്ടം വ്യക്തികൾക്ക് നിക്ഷേപത്തിന് വേണ്ടി നൽകുന്നതിനെയാണ് ഇക്വറ്റി ക്രൗഡ് ഫണ്ടിംഗ്.
ക്രൗഡ്ഇൻവെസ്റ്റിംഗ്,ഇൻവെസ്റ്റ്‌മെന്റ് ക്രൗഡ്ഫണ്ടിംഗ്,ക്രൗഡ് ഇക്വിറ്റി എന്നിങ്ങനെ പലപേരിലും ഇത് വിശേഷിപ്പിക്കപ്പെടുന്നു.
SN 2006gy ഇംഗ്ലീഷ് വിലാസം https://ml.wikipedia.org/wiki/SN_2006gy ഇംഗ്ലീഷ് വിലാസം https://ml.wikipedia.org/wiki/SN2006gy
മനുഷ്യനു ഇതു വരെ കണ്ടെത്താൻ പറ്റിയ സൂപ്പർനോവകളിൽ ഏറ്റവും തീവ്രമായ സ്ഫോടനം ഉണ്ടാക്കിയ സൂപ്പർനോവയാണ് SN 2006gy .
2006 സെപ്റ്റംബർ 18 -നു ആർ. ക്വിംബി, പി. മോണ്ടോൾ എന്നീ രണ്ടു ജ്യോതിശാസ്ത്രജ്ഞൻമാർ  ഈ സൂപ്പർനോവയെ കണ്ടെത്തി.
അതിനു ശേഷം ചന്ദ്ര എക്സ് റേ ദൂരദർശിനിയും മറ്റു സംവിധാനങ്ങളും ഉപയോഗിച്ച് ഇതിനെപറ്റി കൂടുതൽ പഠനങ്ങൾ നടത്തി.
2007 മെയ് 7 -നു ഈ സൂപ്പർനോവയെ കുറിച്ചുള്ള ആദ്യത്തെ വിശദാംശങ്ങൾ നാസയും ചില ജ്യോതിശാസ്ത്രജ്ഞന്മാരും ചേർന്ന് പുറത്തു വിട്ടു.
മനുഷ്യനു കണ്ടെത്താൻ പറ്റിയിട്ടുള്ളതിൽ വച്ച് ഏറ്റവും വലിയ സ്ഫോടനം ആണ് ഈ സൂപ്പർനോവ ഉണ്ടാക്കിയത് എന്നു ശാസ്ത്രജ്ഞന്മാർ പറയുന്നു.
ഈ സൂപ്പർനോവയെ ആണ് SN 2006gy എന്നു വിളിക്കുന്നത്.
SN എന്നത് Super Nova എന്നതിൻറെ ചുരുക്കമാണ്.
2006 അത് കണ്ടെത്തിയ വർഷവും gy എന്നത് 2006 ല് കണ്ടെത്തിയ സൂപ്പർ നോവകളിലെ എണ്ണം ഇംഗ്ലീഷ് അക്ഷരമാലാ ക്രമത്തെ ആസ്പദമാക്കിയുമാണ്.
SN 2006gy എന്നാൽ 2006 കണ്ടെത്തിയ 207 ആമത്തെ സൂപ്പർ നോവയാണ്.
പൊട്ടിത്തെറിച്ച നക്ഷത്രത്തിന്റെ വിശദാംശങ്ങൾ Illustration of the explosion of SN 2006gy.
23.8 കോടി പ്രകാശവർഷം അകലെയുള്ള NGC 1260 എന്ന താരാപഥത്തിലാണ് ഈ നക്ഷത്രസ്ഫോടനം നടന്നത് എന്നാണ് ശാസ്ത്രജ്ഞർ പറയുന്നത്.
150M๏ നോളം ദ്രവ്യമാനമുള്ള ഒരു ഭീമൻ നക്ഷത്രം ആണ് പൊട്ടിത്തെറിച്ച് സൂപ്പർനോവയായത്.
സ്ഫോടനത്തിനു കാരണമായ നക്ഷത്രത്തിന്റെ താരാപഥം നമ്മിൽ നിന്നു 23.8 കോടി പ്രകാശവർഷം അകലെയാണ്.
ചുരുക്കത്തിൽ നമ്മൾ 23.8 കോടി വർഷം പുറകിലേക്കാണ് നോക്കുന്നത് എന്നർത്ഥം.
അതിനാൽ ആദിമ പ്രപഞ്ചത്തിൽ ഇത്തരം സ്ഫോടനങ്ങൾ സർവ്വ സാധാരണം ആയിരുന്നുവെന്ന് ശാസ്ത്രജ്ഞർ കരുതുന്നു.
നമ്മുടെ താരാപഥത്തിൽ ഒക്കെ വരും കാലങ്ങളിൽ ഇത്തരം കൂടുതൽ സ്ഫോടനങ്ങൾക്ക് സാദ്ധ്യത ഉണ്ട് എന്നാണ് ശാസ്ത്രജ്ഞർ കരുതുന്നത്.
പല ആദിമ നക്ഷത്രങ്ങളും ഈ നക്ഷത്രത്തെ പോലെ ദ്രവ്യമാനം കൂടിയവ ആണെന്നും അതിനാൽ ഇത്തരം സ്ഫോടനങ്ങൾ ആദിമ നക്ഷത്രങ്ങൾ എങ്ങനെയാണ് മരണമടഞ്ഞത് എന്നതിനെകുറിച്ച് ഉള്ള അറിവ് തരുമെന്ന് പല ജ്യോതിശസ്ത്രജ്ഞരും കരുതുന്നു.
പക്ഷെ ഇത്തരം നക്ഷത്രങ്ങളുടെ മരണം കാണാൻ ഇതു വരെ കഴിഞ്ഞിരുന്നില്ല.
മാത്രമല്ല സൈദ്ധാന്തികമായി പ്രവചിരുന്നതിൽ നിന്നു വ്യത്യസ്തമായാണ് ഇത്തരം ഭീമൻ നക്ഷത്രങ്ങളുടെ മരണം എന്നു മനസ്സിലാക്കാനും ഈ കണ്ടെത്തലിലൂടെ കഴിഞ്ഞു.
സൂപ്പർനോവയെ കുറിച്ചുള്ള സിദ്ധാന്തങ്ങൾ മാറ്റിയെഴുതേണ്ടി വരുമെന്ന് സാരം.
ഈ സൂപ്പർനോവയെ കുറിച്ചുള്ള രണ്ട് പഠനസംഘങ്ങളെ നയിച്ച നാഥൻ സ്മിത്തിന്റെ അഭിപ്രായത്തിൽ സാധാരണ സൂപ്പർനോവയെക്കാളും നൂറ് ഇരട്ടി അധികം ഊർജ്ജം പുറത്തേക്ക് വിട്ട ഒരു അപൂവ്വ സൂപ്പർനോവ ആയിരുന്നു SN 2006gy .
അതിന്റെ അർത്ഥം പൊട്ടിത്തെറിച്ച നക്ഷത്രത്തിന്റെ ദ്രവ്യമാനം ഒരു നക്ഷത്രത്തിനു കൈവരിക്കാവുന്ന പരമാവധി ദ്രവ്യമാനം ആയിരുന്നു എന്നാണ്.
അതായത് സൂര്യന്റെ 150 ഇരട്ടിയോളം.
അവലംബം ↑ NASA's Chandra Sees Brightest Supernova Ever Archived 2017-07-05 at the Wayback Machine .
, NASA Press Release on the Discovery, May 7 , 2007 ↑ {{ cite news }} : Check date values in: | date= ( help ) ; Unknown parameter | accessdate-= ignored ( help ) ↑ http://www.berkeley.edu/news/media/releases/2007/05/07_supernova.shtml ↑ http://www.solstation.com/x-objects/sn2006gy.htm
അന്യാധീനപ്പെടുത്തൽ ഇംഗ്ലീഷ് വിലാസം https://ml.wikipedia.org/wiki/Property_law
ഇന്ത്യൻ വസ്തുകൈമാറ്റനിയമം (Transfer of Property Act) 5-ആം വകുപ്പ് അനുസരിച്ച് ഒരു വ്യക്തി, തന്റെ വസ്തുവകകളെ തന്നിലേക്കുതന്നെയോ മറ്റാർക്കെങ്കിലുമോ, കൈമാറുന്ന കൃത്യമാണ് അന്യാധീനപ്പെടുത്തൽ .
ഒരാൾ സ്വന്തം വസ്തുവകകൾക്ക് ഒരു ട്രസ്റ്റ് (Trust) ഉണ്ടാക്കുകയും, അയാൾ അതിന്റെ ട്രസ്റ്റി ആയി പ്രവർത്തിക്കുകയും ചെയ്യുന്നത് വസ്തുവിന്റെ ഉടമസ്ഥത തന്നിലേക്കുതന്നെ കൈമാറുന്നതിന് ഒരു ഉദാഹരണമാണ്.
ജീവിച്ചിരിക്കുന്ന വ്യക്തികൾ തമ്മിലുള്ള കൈമാറ്റത്തെ മാത്രമേ പ്രസ്തുതനിയമം വിഭാവനം ചെയ്യുന്നുള്ളു.
നിയമസങ്കേതപ്രകാരം കമ്പനികൾ, സംഘടനകൾ മുതലായവയെ ജീവിച്ചിരിക്കുന്ന വ്യക്തികൾക്കു തുല്യമായി പരിഗണിക്കുന്നതാണ്.
കൈമാറ്റനിയമം
ഏതുതരം വസ്തുവും കൈമാറ്റം ചെയ്യാമെന്നാണ് പൊതുനിയമമെങ്കിലും അതിൽ ചില വ്യത്യാസങ്ങളുണ്ട്.
പിൻതുടർച്ചാവകാശം, വെറും ഉപയോഗാവകാശം, അനുഭവാവകാശം, പൊതുകാര്യാലയം, സർക്കാർ ഉദ്യോഗസ്ഥന്റെ ശമ്പളം, വാർധക്യകാലവേതനം ഇവയൊന്നും കൈമാറ്റം ചെയ്യപ്പെടാവുന്നതല്ല.
ഉടമ്പടി ചെയ്യുന്നതിനർഹതയുള്ള ആർക്കും, കൈമാറുന്നതിനു യോഗ്യതയുള്ള വസ്തുക്കൾ ഉണ്ടെങ്കിൽ അത് ഭാഗികമായോ, പൂർണമായോ അന്യാധീനപ്പെടുത്തുവാൻ അവകാശമുണ്ട്.
പ്രായപൂർത്തിയാകാത്ത ഒരാൾ ചെയ്യുന്ന വസ്തുകൈമാറ്റം അസാധുവാണ്.
എന്നാൽ അന്യാധീന ഉടമ്പടിയിൽ മൈനർക്ക് ദോഷകരമായ ബാദ്ധ്യതകൾ ജനിപ്പിക്കുന്നില്ലെങ്കിൽ മൈനറുടെ പേർക്ക് കൈമാറ്റം ചെയ്യാവുന്നതാണ്.
കൈമാറുന്നതോടുകൂടി കൈമാറ്റം ചെയ്യുന്ന ആളിന് പ്രസ്തുത വസ്തുവിലുണ്ടായിരുന്ന എല്ലാ അവകാശങ്ങളും നിയമപരമായ ബാദ്ധ്യതകളും കൈമാറ്റം കിട്ടിയ ആളിൽ അടങ്ങുന്നതാണ്.
കൈമാറ്റവസ്തു ഭൂമിയാണെങ്കിൽ അതിൻമേലുള്ള ഈസ്മെന്റ് (Easement) അവകാശം, കൈമാറ്റത്തിനുശേഷമുള്ള വാടക തുടങ്ങിയ അവകാശങ്ങൾ കൈമാറ്റം വാങ്ങുന്ന ആളിൽ ലയിക്കുന്നു.
ചില ഒഴിവുകൾക്കു വിധേയമായി കൈമാറ്റപ്പെട്ട വസ്തു അന്യാധീനപ്പെടുത്തുന്നതിനെതിരായിട്ടുള്ള പൊതു വിലക്കുകളോ വ്യവസ്ഥകളോ സാധുവല്ലാത്തതാണ്.
എന്നാൽ ഭാഗികമായ വിലക്കുകളോ, വ്യവസ്ഥകളോ നിലനില്ക്കുന്നതാകുന്നു.
ഉത്തമർണനെ തോല്പിക്കുന്നതിനോ വഞ്ചിക്കുന്നതിനോ കാലതാമസപ്പെടുത്തുന്നതിനോ ഉദ്ദേശിച്ചുള്ള കൈമാറ്റങ്ങൾ നിയമദൃഷ്ടിയിൽ ദുർബലവും അസ്ഥിരപ്പെടുത്താവുന്നതുമാണ്.
വിവാദവസ്തുവിനെ സംബന്ധിച്ച് ഒരു വ്യവഹാരം നിലവിലിരിക്കുമ്പോൾ നടത്തുന്ന കൈമാറ്റങ്ങൾ കോടതിവിധിക്കു വിധേയമാണ്.
എല്ലാത്തരത്തിലുള്ള കൈമാറ്റങ്ങളും എഴുതി രജിസ്റ്റർ ചെയ്യണമെന്നുണ്ട്.
എന്നാൽ അപൂർവം ചിലത് വാക്കിൻപ്രകാരവും തുടർന്ന് കൈവശം വിട്ടുകൊടുത്തും നടത്താം.
പുറംകണ്ണികൾ http://dolr.nic.in/Acts Rules%5CTransferOfPropertyAct%281882%29.htm Archived 2018-04-10 at the Wayback Machine .
http://www.adb.org/documents/others/insolvency/local_law_ind_5.pdf Archived 2011-11-11 at the Wayback Machine .
അന്യഥാഖ്യാതി ഇംഗ്ലീഷ് വിലാസം https://ml.wikipedia.org/wiki/Philosophy_of_self
ഭാരതീയ മിഥ്യാ സിദ്ധാന്തങ്ങളിലൊന്നാണ് അന്യഥാഖ്യാതി (Theories of Illusion).
തെറ്റായ അറിവ് എങ്ങനെ ഉണ്ടാകുന്നു എന്ന് ഈ സിദ്ധാന്തങ്ങൾ വിവരിക്കുന്നു.
അപനിരീക്ഷണ (malobservation) ഫലമായിട്ടാണ് മിഥ്യാജ്ഞാനം ഉണ്ടാകുന്നതെന്നാണ് അന്യഥാഖ്യാതിസിദ്ധാന്തസാരം.
കയറിനെ പാമ്പായോ, ശുക്തി(ചിപ്പി)യെ വെള്ളിയായോ കാണുന്നത് ഇതുകൊണ്ടാണ്.
മുൻപ് എവിടെയോ കണ്ട വെളളിയുടെ ഗുണങ്ങൾ ചിപ്പിക്കുണ്ടെന്ന് തെറ്റിദ്ധരിക്കുമ്പോഴാണ് ചിപ്പി വെള്ളിയാണെന്ന് തോന്നുന്നത്.
വെള്ളിയെപ്പറ്റിയുള്ള ഓർമ ചിപ്പി വെളളിയാണെന്ന് തെറ്റിദ്ധരിക്കുവാൻ കാരണമായിത്തീരുന്നു.
ഇത്തരത്തിൽ, ഒന്നിനെ മറ്റൊന്നായി തെറ്റിദ്ധരിക്കുന്നതിനെയാണ് അന്യഥാഖ്യാതി എന്നു പറയുന്നത്.
ന്യായവൈശേഷികൻമാരുടെ അന്യഥാഖ്യാതി സിദ്ധാന്തങ്ങൾക്കുപുറമേ പ്രധാനപ്പെട്ട നാലു മിഥ്യാസിദ്ധാന്തങ്ങൾകൂടിയുണ്ട്.
ഇവ രാമാനുജന്റെ സത്ഖ്യാതിവാദവും ബുദ്ധമതക്കാരുടെ ആത്മഖ്യാതി അല്ലെങ്കിൽ അസത്ഖ്യാതിവാദവും മീമാംസകൻമാരുടെ അഖ്യാതിവാദവും അദ്വൈതികളുടെ അനിർവചനീയഖ്യാതിവാദവും ആകുന്നു.
പുറംകണ്ണികൾ http://wiki.answers.com/Q/The_illusion_theory_of_personal_identity http://www.iep.utm.edu/fict-par/ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അന്യഥാഖ്യാതി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അന്യസ് വർദ ഇംഗ്ലീഷ് വിലാസം https://ml.wikipedia.org/wiki/Agn%C3%A8s_Varda
90 -ാമത്  ഓസ്കർ പുരസ്കാരത്തിന് നാമനിർദ്ദേശം ചെയ്യപ്പെട്ട അന്യസ് വർദ (ജനനം: 30 മെയ് 1928, ബെൽജിയം; മരണം 28 മാർച്ച് 2019) ബെൽജിയത്തിൽ ജനിച്ച ഫ്രഞ്ച് സിനിമാസംവിധായികയായിരുന്നു.
ഫ്രഞ്ച് നവതരംഗ സിനിമയിലെ സജീവ സാന്നിദ്ധ്യമായിരുന്ന ഫെമിനിസ്റ്റ് സംവിധായികയായ ഇവർ തെരുവുകലാകാരനായ ജെആറിനൊപ്പം ഫ്രഞ്ച് ഗ്രാമഗ്രാമാന്തരങ്ങളിലൂടെ ട്രക്കിൽ യാത്ര ചെയ്ത് തയ്യാറാക്കിയ ഫെയ്സസ് പ്ലെയ്സസ് (ഗ്രാമ മുഖങ്ങൾ) എന്ന 'റോഡ്' ഡോക്യുമെന്ററിയാണ് ഓസ്കർ നാമനിർദ്ദേശം നേടികൊടുത്തത്.
ലോകസിനിമയ്ക്ക് ഇവർ നൽകിയ സംഭാവനകൾ പരിഗണിച്ച് 2017-ൽ ഓസ്കർ ഓണററി പുരസ്കാരം ലഭിച്ചു.
ഈ പുരസ്കാരം ലഭിക്കുന്ന ഏകവനിതയാണ് ആഗ്നസ്.
എഞ്ചിനീയറായ യൂഗീൻ ജീൻ വർദയുടെയും ക്രിസ്റ്റീനയുടെയും മകളായി 1928 മേയ് 30 ന് ആർലറ്റ് വർദ ബെൽജിയത്തിലെ ഇക്സെല്ലസിൽ ജനിച്ചു.
മാതാവ് ഫ്രാൻസിലെ സെറ്റെയിൽ നിന്നും പിതാവിന്റെ കുടുംബം ഏഷ്യാമൈനറിലുള്ളതുമായിരുന്നു.
വർദയ്ക്ക് 18 വയസ്സുള്ളപ്പോൾ ജീൻ വർദ അവളുടെ പേര് അന്യസ് എന്നു മാറ്റുകയുണ്ടായി.
രണ്ടാം ലോകമഹായുദ്ധകാലത്ത് വർദ കുടുംബത്തോടൊപ്പം സെറ്റെയിൽ ഒരു ബോട്ടിലാണ് കഴിഞ്ഞിരുന്നത്.
ഈ കാലയളവിൽ വർദ സോർബോണിൽ നിന്ന് സാഹിത്യത്തിൽ ബിരുദം നേടുകയും ചെയ്തു.
പാരീസിലെ വിദ്യാഭ്യാസകാല ജീവിതം അവർക്ക് ഭയാനകമായ ജീവിതമായിരുന്നു സമ്മാനിച്ചത്.
ഒരു മ്യൂസിയം നടത്തികൊണ്ടുപോകാനായിരുന്നു അവർക്കു താല്പര്യം.
അതിനുവേണ്ടിയവർ ഇകോളെ ഡു ലോവറെയിൽ ചേർന്നു പഠിക്കുകയും ചെയ്തു.
എന്നാൽ പിന്നീടവർ ഫോട്ടോഗ്രാഫി പഠിക്കാനായി വൗഗിരാഡ് സ്ക്കൂൾ ഓഫ് ഫോട്ടോഗ്രാഫിയിൽ ചേർന്ന് പഠിച്ചു.
ഫോട്ടോഗ്രാഫിയും ആർട്ട് ഹിസ്റ്ററിയും പഠിക്കാനായി ഇകോളെ ഡെസ് ബീറ്റ്സ്- ആർട്ട്സിൽ ചേർന്നു.
ഫോട്ടോഗ്രാഫി ജീവിതം
ഒരു മ്യൂസിയം ക്യൂറേറ്ററാകാൻ ഉദ്ദേശിച്ച വർദ, എകോൾ ഡു ലൂവ്രെയിൽ കലാ ചരിത്രം പഠിച്ചു.
എന്നാൽ പകരം വോഗിറാർഡ് സ്കൂൾ ഓഫ് ഫോട്ടോഗ്രാഫിയിൽ ഫോട്ടോഗ്രഫി പഠിക്കാനും തീരുമാനിച്ചു.
ലെഫ്റ്റ് ബാങ്ക് സിനിമയുടെയും ഫ്രഞ്ച് ന്യൂ വേവിന്റെയും പ്രധാന ശബ്ദങ്ങളിലൊന്നായി മാറുന്നതിനുമുമ്പ് സ്റ്റിൽ ഫോട്ടോഗ്രാഫറായി ഔദ്യോഗിക ജീവിതം ആരംഭിച്ചു.
ഫോട്ടോഗ്രാഫിക്, സിനിമാറ്റിക് രൂപങ്ങൾ തമ്മിലുള്ള ബന്ധം അവർ നിലനിർത്തി: "ഞാൻ ഫോട്ടോഗ്രാഫുകൾ എടുക്കുന്നു അല്ലെങ്കിൽ ഞാൻ സിനിമകൾ ചെയ്യുന്നു. അല്ലെങ്കിൽ ഞാൻ ഫോട്ടോകളിൽ സിനിമകൾ അല്ലെങ്കിൽ സിനിമകളിൽ ഫോട്ടോകൾ ഇടുന്നു."
സ്റ്റിൽ ഫോട്ടോഗ്രാഫി എന്ന മാധ്യമത്തിലൂടെ വർദ തന്റെ തുടക്കത്തെക്കുറിച്ച് ചർച്ച ചെയ്തു: "ഞാൻ ഫോട്ടോഗ്രാഫിയിൽ നിന്ന് നേരിട്ട് ഒരു ജീവിതം സമ്പാദിക്കാൻ തുടങ്ങി, പണം സമ്പാദിക്കാൻ കുടുംബങ്ങളുടെയും വിവാഹങ്ങളുടെയും നിസ്സാര ഫോട്ടോകൾ എടുത്തു.
എന്നാൽ ഞാൻ ഉടനെ 'കോമ്പോസിഷനുകൾ' എന്ന് വിളിക്കാൻ ആഗ്രഹിച്ചു.
രചന, രൂപം, അർത്ഥം എന്നിവ ഉപയോഗിച്ച് ഞാൻ ചോദ്യങ്ങൾ ചോദിക്കുന്നിടത്ത് എന്തെങ്കിലും ചെയ്യുന്നുവെന്ന ധാരണ എനിക്കുണ്ടായി.
1951-ൽ അവരുടെ സുഹൃത്ത് ജീൻ വിലാർ തീയറ്റർ നാഷണൽ പോപ്പുലെയർ തുറക്കുകയും വർദയെ അതിന്റെ ഔദ്യോഗിക ഫോട്ടോഗ്രാഫറായി നിയമിക്കുകയും ചെയ്തു.
അവിടെ അവളുടെ സ്ഥാനം സ്വീകരിക്കുന്നതിനുമുമ്പ്, അവിഗൺ തിയേറ്റർ ഫെസ്റ്റിവലിൽ സ്റ്റേജ് ഫോട്ടോഗ്രാഫറായി ജോലി ചെയ്തു.
1951 മുതൽ 1961 വരെ പത്തുവർഷം അവർ തീയറ്റർ നാഷണൽ പോപ്പുലയറിൽ ജോലി ചെയ്തു.
അക്കാലത്ത് അവളുടെ പ്രശസ്തി വർദ്ധിക്കുകയും ഒടുവിൽ യൂറോപ്പിലുടനീളം ഫോട്ടോ-ജേണലിസ്റ്റ് ജോലികൾ നേടുകയും ചെയ്തു.
1958-ൽ പാരീസിൽ താമസിക്കുമ്പോഴാണ് ഭാവി ഭർത്താവായ ഫ്രെഞ്ച് സംവിധായകൻ ജാക്വസ് ഡെമിയുമായി പരിചയത്തിലാകുന്നത്.
അവർ 1959-ൽ ഒരുമിച്ച് താമസിക്കാനാരംഭിച്ചു.
1990-ൽ ഡെമിയുടെ മരണം വരെ അവർ ഭാര്യാഭർത്താക്കന്മാരായി തുടർന്നു.
ആന്റണി ബ്രോസെലെറിൽ നിന്ന് റോസാലി വർദ എന്ന മകളും ഡെമിയിൽ നിന്ന് മാത്യു എന്ന മകനും ഉണ്ട്.
90ആം വയസിൽ 29 മാർച്ച് 2019 ന് പാരീസിൽ വെച്ച് വർദ ക്യാൻസർ മൂലം മരണമടഞ്ഞു.
അവാർഡുകളും ബഹുമതികളും For the 1985 documentary-style feature film Vagabond / Without Roof or Rule she received the Golden Lion of the Venice Film Festival .
In 2002 Agnès Varda was the recipient of the prestigious French Academy prize, René Clair Award .
On 4 March 2007, she was appointed a Grand Officer of the National Order of Merit of France.
In 2009 The Beaches of Agnès won the best documentary film of the César Award .
On 12 April 2009, she was made Commandeur de la Légion d'honneur .
In May 2010 Varda received Directors' Fortnight's 8th Carosse d'Or award for lifetime achievement at the Cannes Film Festival .
On 22 September 2012, Varda received an honorary degree from Liège University Belgium.
On 14 May 2013, Varda was promoted to Grand Cross of the National Order of Merit of France.
On 22 May 2013, Varda received the 2013 FIAF Award for her work in the field of film preservation and restoration.
On 10 August 2014, Varda received the Leopard of Honour award at the 67th Locarno Film Festival .
She was the second female to receive the award after Kira Muratova .
On 13 December 2014, Varda received the honorary Lifetime Achievement Award , presented by the European Film Academy .
On 24 May 2015, Varda received an honorary Palme d'or .
She is the first woman to receive an honorary Palme d'or .
On 16 April 2017, Varda was promoted to Grand officier de la Légion d'honneur.
On 11 November 2017, Varda received an Academy Honorary Award for her contributions to cinema, making her the first female director to receive such an award.
And she became the oldest nominated person at the same edition with her documentary Faces Places (she was 8 days older than fellow nominee James Ivory ).
Varda was included in Cinema Eye’s 2017 list of "Unforgettables."
പ്രസിദ്ധീകരണങ്ങൾ Les Plages d'Agnès Texte Illustre (2010) 4 by Agnès Varda: Essays (2007) Agnès Varda, l'île et elle, Actes sud (2006) Sans toit ni loi un film d'Agnès Varda (2003) La marginalité à l'écran (1999) Varda par Agnès (1994) La Côte d'Azur, d'azur, d'azur, d'azur (1961)
അവലംബം കൂടുതൽ വായനയ്ക്ക് How Agnès Varda "invented" the New Wave by Ginette Vincendeau , Four by Agnes Varda , Criterion, 2008 Smith, Alison.
Agnès Varda Manchester University Press, 1998.
Pg 3.
Neupert, Richard.
A History of the French New Wave Cinema .
University of Wisconsin Press, Madison, Wisconsin.
Pg 57.
പുറത്തേയ്ക്കുള്ള കണ്ണികൾ Agnès Varda എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് അന്യസ് വർദ Ciné-Tamaris.
Official Site Agnes Varda and Jacques Demy Watch 17 films of Agnes Varda at www.dafilms.com Biography on newwavefilm.com Agnès Varda describes her work യൂട്യൂബിൽ beyond the screen to the gallery and museum.
അന്യവസ്തു ഭീമൻ കോശം ഇംഗ്ലീഷ് വിലാസം https://ml.wikipedia.org/wiki/Foreign_body_giant_cell ആസ്പിരേഷൻ ന്യൂമോണിയ ബാധിച്ച വ്യക്തിയുടെ ശ്വാസകോശത്തിലെ അന്യവസ്തു ഭീമൻ കോശം, ഹെമറ്റോക്സിലിൻ-ഇയോസിൻ വർണ്ണങ്ങളിൽ സൂക്ഷ്മദർശിനിയിലൂടെ
വലിപ്പമേറിയ അന്യവസ്തുക്കൾക്കും പ്രതിജനകങ്ങൾക്കും എതിരായി ശരീരം പ്രതികരിക്കുമ്പോൾ ഉണ്ടാവുന്ന വലിയ കോശമാണ് അന്യവസ്തു ഭീമൻ കോശം (Foreign body giant cell).
ഇവ മാക്രോഫേജുകൾ തമ്മിൽ ലയിച്ചാണ് ഉണ്ടാകുന്നത്.
ദീർഘകാലമായി നിലനിൽക്കുന്ന വീക്കത്തിലാണ് ഇവ സാധാരണയായി പ്രത്യക്ഷപ്പെടാറ്.
ശരീരത്തിലുള്ള അന്യവസ്തുക്കളായ ഇംപ്ലാന്റുകൾക്ക് ചുറ്റും മാക്രോഫേജുകൾ വന്നു ചേരുന്നു.
അല്പദിവസങ്ങൾക്കുള്ളിൽ ഇവ തമ്മിൽ ലയിക്കുകയും ഭീമൻ കോശങ്ങളായി മാറുകയും ചെയ്യും.
ഇവയിൽ നൂറിലധികം കോശമർമ്മങ്ങൾ ഉണ്ടാകും.
കോശമർമ്മങ്ങൾ ക്രമരഹിതമായാണ് ക്രമീകരിക്കപ്പെട്ടിട്ടുണ്ടാവുക.
അന്യവസ്തു ഭീമൻ കോശത്തെ പോലെയുള്ള ലാങ്ഹാൻസ് ഭീമൻ കോശത്തിൽ ക്രമമായാണ് കോശമർമ്മങ്ങൾ സ്ഥിതിചെയ്യുന്നത്.
ഈ വ്യത്യാസമാണ് ഇവ രണ്ടിനെയും സൂക്ഷ്മദർശിനിയിലൂടെ വേർതിരിക്കാനായി ഉപയോഗിക്കുന്നത്.
അവലംബം ഇതും കാണുക ഭീമൻ കോശം
അന്യാതിയാൻ
പ്രാചീന ശിലായുഗത്തിന്റെ ആരംഭദശയിൽ മനുഷ്യൻ ഉപയോഗിച്ചിരുന്ന ഒരു ശിലാ ആയുധമാണ് അന്യാതിയാൻ ( ഇംഗ്ലീഷ് :Anyathian).
മിനുസപ്പെടുത്താത്ത പരുക്കൻ കൽച്ചീളുകളാണ് ഈ ആയുധത്തിന് ഉപയോഗിച്ചിരുന്നത്.
ഇവയ്ക്ക് കൈപിടി ഉണ്ടായിരുന്നില്ലെന്നതാണ് പ്രധാനമായി ചൂണ്ടിക്കാണിക്കപ്പെടുന്ന പ്രത്യേകത.
ചെത്തുന്നതിനും ചീകുന്നതിനും ഉപയോഗിച്ചിരുന്ന ഈ ശിലായുധങ്ങൾ അധികവും ഉത്തര മ്യാൻമറിലെ താഴ്വരകളിൽ ഐരാവതി നദീതടത്തിൽ കണ്ടെടുത്ത പുരാവസ്തു നിക്ഷേപങ്ങളിൽനിന്നാണ് ലഭ്യമായിട്ടുള്ളത്.
തത്ഫലമായി മ്യാൻമറിലെ പ്രാചീന ശിലായുഗ സംസ്കാരത്തിനുതന്നെ അന്യാതിയാൻ സംസ്കാരം എന്ന പേരു ലഭിച്ചു.
ഈ സംസ്കാരത്തിന്റെ പ്രത്യേകത അതു നിലനിന്ന കാലഘട്ടത്തിലുടനീളം ഇത്തരം ആയുധങ്ങളെ സംബന്ധിച്ച് ഐകരൂപ്യം പുലർത്തിയിരുന്നു എന്നതാണ്.
ആ കാലഘട്ടത്തിലെങ്ങും തന്നെ കൈപിടിയുള്ള ആയുധങ്ങൾ ഉണ്ടായിരുന്നതായി കാണുവാൻ കഴിഞ്ഞിട്ടില്ല.
മണ്ണും ശിലീഭവിച്ച മരവും ചേർന്നുളള ഒരു പദാർഥമാണ് ഈ ശിലായുധങ്ങൾക്ക് ഉപയോഗിച്ചിരുന്നത്.
ഒരു വായ്ത്തല മാത്രമുള്ള ഈ ആയുധം വെട്ടുന്നതിനും ചെത്തുന്നതിനും പറ്റിയവയായിരുന്നു.
അന്യാതിയാൻ കാലഘട്ടത്തിന്റെ ഉത്തരാർധത്തിൽ ഇത്തരം ആയുധങ്ങൾ കൂടുതൽ മെച്ചപ്പെടുത്താനുള്ള ശ്രമങ്ങൾ നടന്നിട്ടുള്ളതായി കാണാൻ കഴിയും.
ഇതിന്റെ പരിണാമമായിട്ടാണ് കൈക്കോടാലിയുടെ ആകൃതിയിലുള്ള അഡ്സേ രൂപംകൊണ്ടത് എന്ന് കരുതപ്പെടുന്നു.
അഡ്സേയുടെ ആഗമം അന്യാതിയാൻ കാലഘട്ടത്തിന്റെ അന്ത്യം കുറിച്ചു.
പുറംകണ്ണികൾ http://www.britannica.com/EBchecked/topic/29114/Anyathian-complex http://www.britannica.com/EBchecked/topic/175715/Early-Anyathian-complex കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അന്യാതിയാൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അന്യസ്വരം
ഒരു ജന്യരാഗത്തിൽ അതിന്റെ ജനകരാഗത്തിൽ ഉൾപ്പെട്ട സ്വരങ്ങൾക്കുപുറമേ കടന്നുകൂടുന്ന സ്വരമാണ് അന്യസ്വരം .
രാഗങ്ങളുടെ വ്യക്തിത്വത്തിന് അന്യസ്വരപ്രയോഗം ആവശ്യമാണ്.
സാധാരണ ഒരു ജന്യരാഗത്തിൽ അതിന്റെ ജനകരാഗസ്വരങ്ങളേ പാടുള്ളൂ എന്നാണ് വയ്പ്.
എന്നാൽ പല രാഗങ്ങളും അവയുടെ സ്വരൂപത്തെ കൂടുതൽ ഭംഗിയാക്കാൻവേണ്ടി അന്യസ്വരങ്ങൾ സ്വീകരിക്കുന്നു.
ഇങ്ങനെ അന്യസ്വരം സ്വീകരിക്കുന്ന രാഗങ്ങൾക്ക് ഭാഷാംഗരാഗം എന്നു പറഞ്ഞുവരുന്നു.
ജനകരാഗങ്ങൾ ഉൾപ്പെട്ട സ്വരം മാത്രം സ്വീകരിച്ചുവരുന്ന ഉപാംഗരാഗങ്ങളായിട്ടാണ് ഭാഷാംഗരാഗങ്ങളിൽ പലതും ആദ്യകാലങ്ങളിൽ വർത്തിച്ചിരുന്നത്.
എന്നാൽ മറ്റ് ഏതെങ്കിലും ജനകരാഗത്തിൽപ്പെട്ട സ്വരങ്ങളെ അന്യസ്വരങ്ങളായി സ്വീകരിച്ചു പാടുമ്പോഴുണ്ടാകുന്ന അപൂർവഭംഗിയെക്കുറിച്ച് സംഗീതജ്ഞൻമാർ ബോധവാൻമാരായതിനു ശേഷമാണ് ഭാഷാംഗരാഗങ്ങളെക്കുറിച്ചും അന്യസ്വരങ്ങളെക്കുറിച്ചും ഉള്ള പഠനങ്ങൾ ദക്ഷിണേന്ത്യൻ സംഗീതത്തിൽ ആരംഭിച്ചത്.
ഭാഷാംഗരാഗം എന്ന പദം ഇപ്പോഴുള്ള അർഥത്തിൽ പ്രയോഗിച്ചു തുടങ്ങിയിട്ടുതന്നെ മൂന്നു നൂറ്റാണ്ടുളേ ആയിട്ടുള്ളൂ.